stanford-oval/wikipedia huggingface dataset:
Ayumi Tanimoto

| Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Maa:   Japani> Naisten judo. |
| --- | --- | --- | --- |
|  Kultaa | Ateena 2004 | 63 kg |  |
|  Kultaa | Peking 2008 | 63 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Kairo 2005 | 63 kg |  |
|  Pronssia | München 2001 | 63 kg |  |
|  Pronssia | Rio de Janeiro 2007 | 63 kg |  |
Ayumi Tanimoto (jap. 谷本歩実, s. 4. elokuuta 1981 Anjō, Japani) on japanilainen judoka, kaksinkertainen olympiavoittaja. Hän on saavuttanut kaikki kansainväliset menestyksensä alle 63 kg:n sarjassa.
Tanimoto sijoittui vuonna 2000 hopealle alle 20-vuotiaiden MM-kilpailuissa Nabeulissa. Hän oli lisäksi toinen Budapestin maailmancup-kilpailussa. Vuonna 2001 hän voitti Japanin ja Aasian mestaruudet sekä Fukuokan kansainvälisen turnauksen. Münchenin MM-kilpailuissa hän saavutti pronssia. Maailmancupin kilpailuissa hän sijoittui toiseksi Sevillassa ja kolmanneksi Münchenissä.
Tanimoto saavutti vuonna 2002 kultaa sekä Aasian kisoissa Busanissa että joukkue-MM-kilpailuissa Baselissa. Lisäksi hän voitti jälleen Fukuokan turnauksen. Seuraavana vuonna hän oli toinen Hampurin maailmancup-kisassa. Toukokuussa 2004 Tanimoto voitti Aasian mestaruuden Almatyssa kukistettuaan loppuottelussa Etelä-Korean Bok-Hee Leen. Elokuussa hän voitti kultaa Ateenan olympialaisissa voitettuaan finaalissa Itävallan Claudia Heillin.
Tanimoto sijoittui toiseksi Kairon MM-kilpailuissa 2005 hävittyään loppuottelun Ranskan Lucie Decosse'lle. Hampurin maailmancup-kilpailussa hän oli 2005 toinen ja voitti kilpailun seuraavana vuonna. 2006 hän voitti lisäksi Japanin mestaruuden sekä saavutti pronssia niin Aasian kisoissa kuin joukkue-MM-kilpailuissakin.
Tanimoto saavutti  pronssia Rio de Janeiron MM-kilpailuissa 2007. Lisäksi hän voitti Japanin mestaruuden ja sijoittui Pariisin maailmancupissa kolmanneksi. Pekingin olympialaisissa 2008 hän saavutti toisen peräkkäisen olympiakultansa kukistettuaan loppuottelussa Lucie Decossen. Saman vuoden lokakuussa hän voitti joukkuemaailmanmestaruuden Tokiossa. Helmikuussa 2009 hän voitti Prahan maailmancup-kilpailun.
Lynn Hershman Leeson

| Lynn Hershman Leeson |
| --- | --- |

Henkilötiedot
Syntynyt: 1941 Cleveland, Ohio, Yhdysvallat
Taiteilija
Ala:  kuvataide
Taidesuuntaus:  videotaide, elokuva, installaatio
Aiheesta muualla
www.lynnhershman.com
Lynn Hershman Leeson (s. 1941 Cleveland, Ohio, Yhdysvallat) on yhdysvaltalainen taiteilija ja elokuvantekijä. Hän on tutkinut taiteessa identiteettiä sekä tekniikan ja ihmisten suhteita. Hän on käyttänyt taiteessa useita tekniikoita interaktiivisista ohjelmista videoihin. Ensimmäisen elokuvansa Hershman Leeson ohjasi 1997.
Elämä ja ura > Nuoruus

Hershman Leeson syntyi Clevelandissa 1941. Hänen isänsä oli apteekkari ja äitinsä biologi. Hän kiinnostui jo nuorena taiteesta ja vieraili Clevelandin taidemuseossa lähes päivittäin. Valmistuttuaan Case Western Reserve Universitystä Hershman Leeson muutti 1963 opiskelemaan maalaustaidetta Kalifornian Berkeleyn yliopistoon. Hän jätti kuitenkin koulun jo ennen ensimmäistäkään kurssia.
Elämä ja ura > Installaatio- ja identiteettitaidetta

Hershman Leeson opiskeli lopulta kuvataiteita San Franciscon osavaltionyliopistossa, josta hän valmistui maisteriksi vuonna 1972. Osana lopputyötään hän kirjoitti taidekritiikkiä kolmella eri salanimellä. Hänen varhaiset työnsä olivat pääosin vahasta tehtyjä veistoksia.
Monet Hershman Leesonin varhaisista töistä sekoittivat taiteen ja todellisuuden rajoja. Yksi tällainen teos oli The Dante Hotel (1973–1974). Siinä hän loi Eleanor Coppolan kanssa installaation vuokraamaansa hotellihuoneeseen, jonka he sisustivat erilaisilla objekteilla. Roberta Breitmore oli puolestaan teos ja alter ego, jota Hershman Leeson käytti 1973–1978. Hän sai Roberta Breitmore -nimiselle henkilölle jopa ajokortin ja kirjautui luennoille ja kursseille. Hän jätti hahmon, kun ihmiset alkoivat soitella hänen kotiinsa ja etsiä Roberta Breitmorea. Hahmo sai loppunsa Lucrezia Borgian haudalla suoritettuun manaukseen.
Elämä ja ura > Videotaiteilijana ja elokuvantekijänä

Hershman Leeson alkoi 1970-luvulla käyttää videota taiteen luomiseen. Videoteoksissaankin hän tutki identiteettiä yhteiskunnallisissa ja kulttuurisissa rakenteissa sekä mediakentällä. Hershman Leeson alkoi 1970-luvun lopulla käyttämään Laserdisc-tekniikkaa. Sen avulla hän loi interaktiivisen Lorna-teoksen, jota katsojat pystyivät hallitsemaan kaukosäätimen avulla. Sen pohjalta hän teki Deep Contact -teoksen (1984). Siinä päähenkilönä oli viettelevä Marion-niminen nainen, joka kutsuu katsojat hyväilemään tätä.
Hershman Leesonista tuli 1997 myös elokuvantekijä. Hänen ensimmäinen elokuvansa Conceiving Ada kertoo turhautuneesta tietojenkäsittelytieteilijästä, joka kehittää ohjelman, jolla pystyy kommunikoimaan Ada Lovelacen kanssa. Lovelacea näytteli Tilda Swinton, joka esiintyi myös Hershman Leesonin elokuvassa Teknolust (2002). Hershman Leesonin seuraavat elokuvat Strange Culture (2007) ja !Women Art Revolution (2010) olivat dokumentteja. Strange Culture käsitteli taiteilija Steve Kurtzin vangitsemiseen johtaneita tapahtumia ja !Women Art Revolution feministisen taiteen historiaa.
Aiheesta muualla

Kotisivut (englanniksi)
Arecales

| Arecales |
| --- | --- |
 Palmyrapalmu (Borassus flabellifer)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset
Kladi::  Commelinids
Lahko::  Arecales  Bromhead
Katso myös
   Arecales Wikispeciesissä   Arecales Commonsissa 
Infobox OKNimi-testi OK: 
Arecales on yksisirkkaisten kasvien Commelinids-ryhmään kuuluva kasvilahko, johon luetaan kuuluvaksi nykyisin kaksi heimoa.
Arecales-lahko sai nykyisen muotonsa vuonna 2016 julkaistussa APG IV -luokittelussa. Sitä ennen lahkoon luokiteltiin pelkästään palmukasvit. APG III -luokittelussa Dasypogonaceae-heimo oli vielä ilman lahkosijoitusta.
Heimot

Arecaceae – palmukasvit
188 sukua ja lähes 2 600 lajia
esiintyy koko maailmassa trooppisella ja subtrooppisella vyöhykkeellä
Dasypogonaceae
4 sukua ja 18 lajia
esiintyy Australiassa, lähinnä lounaisosassa
Arrival

Wikisanakirjassa on tähän liittyvä sananselitys: .
Arrival tai The Arrival voi tarkoittaa seuraavia:
Hyytävät hetket (engl. The Arrival), vuonna 1996 julkaistu tieteiselokuva, pääosassa Charlie Sheen
"The Arrival", sanaton graafinen romaani kirjailijalta Shaun Tan
Arrival, Denis Villeneuven ohjaama elokuva vuodelta 2016.
Arrival , Abban albumi vuodelta 1976
"Arrival", kappale Abban albumilta, levyttänyt myös Mike Oldfield
Arrival, Cymanden albumi vuodelta 1981
Arrival, Journeyn albumi vuodelta 2000
Arrival, Jordan Rudessin albumi vuodelta 1988
Arrival, Rosie Gainesin albumi vuodelta 1997
The Arrival, Bliss n Eso -yhtyeen EP-levy vuodelta 2000
The Arrival, Dampfin albumi vuodelta 2022
The Arrival, Hypocrisyn albumi vuodelta 2004
The Arrival, Magic Kingdomin albumi vuodelta 1999
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arrival”, voi hakea sivunnimihaulla, laajalla sivunnimihaulla tai tekstihaulla.
August Gailit

August Gailit
August Gailit (9. tammikuuta 1891 Sangasten lähellä – 5. marraskuuta 1960 Örebro, Ruotsi) oli virolainen kirjailija. Hän kirjoitti ajankohtaan nähden rohkean eroottissävytteisiä romaaneita ja novelleja.
Gailit kuului kirjailijaryhmä Siuruun.
Gailit oli Viron vapaussodassa sotakirjeenvaihtajana ja kirjoitti ajasta myöhemmin teoksen Isade maa. Vuonna 1944 hän pakeni Ruotsiin, jossa asui loppuelämänsä. Myöhäisissä teoksissa näkyy isänmaan menettämisen aiheuttama tuska ja ikävä.
Ankara meri ja Toomas Nippernaati on sovitettu myös elokuviksi.[lähde? ]
Suomennetut teokset

Ankara meri (Karge meri, 1938), suomentanut Kerttu Mustonen, WSOY 1939
Toomas Nippernaati (Toomas Nipernaadi, 1928), suom. Kerttu Mustonen, WSOY 1942
Liekehtivä sydän (Leegitsev süda), suom. Kerttu Mustonen ja Liisa Mustonen, WSOY 1947
Arab Air Carriers Organization

Arab Air Carriers Organization, AACO (arab. الإتحاد العربي للنقل الجوي‎) on alueellinen arabilentoyhtiöiden yhteistyöjärjestö, jonka Arabiliitto perusti 1965. Sen tavoitteina on alueen lentoyhtiöiden yhteistyön, turvallisuuden ja laadun kehittäminen. Järjestöön kuuluu vuonna 2018 kaikkiaan 33 lentoyhtiötä eri arabimaista.
Arab Air Carriers Organization (AACO) sijaitsee Libanonin Beirutissa, ja Arab Air Carriers Organization Regional Training Center (AACORTC) sijaitsee Jordanian Ammanissa.
Jäsenet

Arab Air Carriers Organizationin jäsenet:
| Lentoyhtiö | Valtio | Perustettu | AACO:n jäseneksi |
| --- | --- | --- | --- |
| Afriqiyah Airways |  Libya | 2002 | 2002 |
| Air Algérie |  Algeria | 1953 | 1971 |
| Air Arabia |  Yhdistyneet arabiemiraatit | 2003 | 2004 |
| Air Cairo |  Egypti | 2003 | 2007 |
| Badr Airlines |  Sudan | 2004 | 2015 |
| EgyptAir |  Egypti | 1932 | 1965 |
| Emirates |  Yhdistyneet arabiemiraatit | 1985 | 1989 |
| Etihad Airways |  Yhdistyneet arabiemiraatit | 2003 | 2004 |
| flyadeal |  Saudi-Arabia | 2016 | 2023 |
| Express Air Cargo |  Tunisia | 2015 | 2017 |
| flydubai |  Yhdistyneet arabiemiraatit | 2008 | 2014 |
| FlyEgypt |  Egypti | 2014 | 2017 |
| flynas |  Saudi-Arabia | 2007 | 2012 |
| Gulf Air |  Bahrain | 1950 | 1971 |
| Iraqi Airways |  Irak | 1945 | 1965 |
| Jordan Aviation |  Jordania | 2000 | 2004 |
| Kuwait Airways |  Kuwait | 1954 | 1965 |
| Libyan Airlines |  Libya | 1964 | 1970 |
| Mauritania Airlines |  Mauritania | 2009 | 2015 |
| Middle East Airlines |  Libanon | 1945 | 1965 |
| Nesma Airlines |  Egypti | 2007 | 2022 |
| Nile Air |  Egypti | 2006 | 2014 |
| Nouvelair |  Tunisia | 1989 | 2011 |
| Oman Air |  Oman | 1993 | 1997 |
| Palestinian Airlines |  Palestiina | 1995 | 1999 |
| Qatar Airways |  Qatar | 1995 | 1997 |
| Red Sea Airlines |  Egypti | 2021 | 2023 |
| Riyadh Air |  Saudi-Arabia | 2023 | 2023 |
| Royal Air Maroc |  Marokko | 1957 | 1974 |
| Royal Jordanian |  Jordania | 1963 | 1965 |
| Saudia |  Saudi-Arabia | 1945 | 1965 |
| Sudan Airways |  Sudan | 1946 | 1965 |
| Syrian Arab Airlines |  Syyria | 1946 | 1965 |
| Tarco Aviation |  Sudan | 2019 | 2019 |
| Tassili Airlines |  Algeria | 1998 | 2012 |
| Tunisair |  Tunisia | 1948 | 1972 |
| Yemenia |  Jemen | 1962 | 1965 |
Aiheesta muualla

Arab Air Carriers Organizationin viralliset kotisivut
Arab Air Carriers Organizationin (AACO) jäsenet
Afriqiyah Airways
Air Algérie
Air Arabia
Air Cairo
Badr Airlines
EgyptAir
Emirates
Etihad Airways
Express Air Cargo
flydubai
FlyEgypt
flynas
Gulf Air
Iraqi Airways
Jordan Aviation
Kuwait Airways
Libyan Airlines
Mauritania Airlines
Middle East Airlines
Nile Air
Nouvelair
Oman Air
Palestinian Airlines
Qatar Airways
Royal Air Maroc
Royal Jordanian
Saudia
SaudiGulf Airlines
Sudan Airways
Syrian Arab Airlines
Tassili Airlines
Tunisair
Yemenia
Lentomatkustaminen
| --- | --- |
Lentoyhtiöt:   Halpalentoyhtiöt  Holdingyhtiöt  Kaikki lentoyhtiöt  Kansalliset lentoyhtiöt  Lentoyhtiökoodit  Rahtilentoyhtiö  Tilauslentoyhtiöt 
Allianssit:   Oneworld  SkyTeam  Star Alliance  U-FLY Alliance  Value Alliance  Vanilla Alliance 
Historia:   Ilmailu  Lentokoneteollisuus  Lentoliikenne 
Kauppayhdistykset:   A4A  A4E  AACO  AAPA  AEA  AFRAA  ATAG  ATPCO  ELFAA  ERA  IATA  IATAN  ICAO  ISTAT  RAA  RAAA 
Miehistö:   Kapteeni  Perämies  Toinen perämies  Kolmas perämies  Lentoemäntä  Stuertti  Lentomekaanikko  Lastaaja  Lentäjä  Purseri  Deadheading 
Lentäminen:   Matkustusluokka Ykkösluokka  Business-luokka  Premium economy  Turistiluokka  Buy on board  Kymppikerho  Lentokoneen istuin  Lentokoneen istuinpaikkakartta  Lentokoneen käymälä  Lentokoneen viihdejärjestelmä  Lentosukka  Lentokoneruoka  Matkustamo  Oksennuspussi  Tarjoomo  Tupakointi lentokoneessa 
Lentoasemat:   Halpalentoterminaali  Kansainvälinen lentoasema  Kiitotie  Koneeseennousu  Lentoaseman raideyhteys  Lentokenttähotelli  Lentokoneen portaat  Lounge  Lähtöportti  Lähtöselvitys  Matkustajasilta  Paikallislentoasema  Solmukohta 
Tulli/Maahanmuutto:   Maahantulokortti  Maastapoistumiskortti  Matkustusasiakirja  Passi  Rajavalvonta  Timatic  Viisumi 
Matkatavarat:   Aulakuormaaja  Kadonnut matkatavara  Käsimatkatavara  Matkalaukkuhihna  Matkalaukkukärry  Matkalaukkulukko  Matkalaukkutunniste  Matkatavaroiden kuljetinjärjestelmä  Matkatavaroiden noutoalue  Sallittu matkatavaran määrä 
Turvallisuus:   Hätäliukumäki  Ikkunahätäuloskäynti  Kansallinen ilmailuviranomainen  Lennonjohto  Lentokoneen turvaohje  Lentoasemaviranomainen  Lentokenttäpaloauto  Lentokenttäpoliisi  Musta laatikko  Pakkolaskuasento  Sky marshal  Turvallisuus lentokentällä  Turvallisuusdemonstraatio lennolla 
Lentoliput:   Code sharing  Hinnoitteluperustetunnus  Kanta-asiakasohjelma  Koneeseennousukortti  Lennon myöhästyminen ja peruminen  Lentoaikataulu  Lentolippu  Maailman ympäri -lentolippu  Matkailusivusto  Matkatoimisto  Matkustajan nimitieto  Montrealin yleissopimus  Open jaw -lippu  Sähköinen lippu  Varasija  Varausjärjestelmä  Varsovan yleissopimus  Yksisuuntainen matkustaminen
Ayumi Miyazaki

Ayumi Miyazaki (jap. 宮崎 歩, Miyazaki Ayumi; s. 25. elokuuta 1971) on japanilainen laulaja ja säveltäjä. Hänet tunnetaan muun muassa Digimon Adventure -animesarjaan tekemästään japaninkielisestä taustamusiikista. Vuonna 2019 uutisoitiin, että Miyazaki säveltää uuden alku- ja loppumusiikin elokuvaan Digimon Adventure: Last Evolution Kizuna. Hän on myös säveltänyt musiikkia Doraemonin elokuvasarjan 40-vuotisjuhlajulkaisuun.
Aiheesta muualla

Ayumi Miyazakin virallinen kotisivu (Arkistoitu – Internet Archive) (japaniksi)
Ayumi Miyazaki Video Game Music Databasessa (englanniksi)
Arvoitusten juna

| Arvoitusten juna> The Seven-Per-Cent Solution |
| --- | --- |
 Blu-ray-julkaisun kansikuva (2013).
Ohjaaja:  Herbert Ross
Käsikirjoittaja:  Nicholas Meyer
Tuottaja:  Arlene Sellers Alex Winitsky
Säveltäjä:  John Addison
Kuvaaja:  Oswald Morris
Leikkaaja:  Chris Barnes
Tuotantosuunnittelija:  Ken Adam
Lavastaja:  Ken Adam
Pääosat:  Nicol Williamson Alan Arkin Robert Duvall Vanessa Redgrave
Valmistustiedot
Valmistusmaa:  Yhdistynyt kuningaskunta Yhdysvallat
Tuotantoyhtiö:  Universal Pictures
Levittäjä:  Universal Studios
Ensi-ilta:   24. lokakuuta 1976  17. helmikuuta 1978
Kesto:  114 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Arvoitusten juna (engl. The Seven-Per-Cent Solution) on Herbert Rossin ohjaama yhdysvaltalainen elokuva vuodelta 1976. Siinä Sherlock Holmes kohtaa Sigmund Freudin oleskellessaan Itävallassa.
Elokuva perustuu Nicholas Meyerin vuonna 1974 ilmestyneeseen Sherlock Holmes -pastissiin Sherlock Holmes Wienissä. Meyerin itsensä laatima elokuvakäsikäsikirjoitus oli Oscar-ehdokkaana.
Pääroolit

| 0 | 1 | 2 |
| --- | --- | --- |
|  Nicol Williamson  | … |  Sherlock Holmes   |
|  Robert Duvall  | … |  tohtori Watson   |
|  Alan Arkin  | … |  Sigmund Freud   |
|  Vanessa Redgrave  | … |  Lola Deeraux   |
|  Laurence Olivier  | … |  professori Moriarty   |
|  Charles Gray  | … |  Mycroft Holmes   |
Aiheesta muualla

Arvoitusten juna Internet Movie Databasessa (englanniksi)
Jukka Parkkinen: ”Sherlock Holmes Reichenbachissa”. Kolumni. Parkkinen.org
Ayurveda

Ayurveda (sanskritiksi आयुर्वेद, 'elämisen taito' ← ayur 'elämä' + veda 'tieto/ymmärrys') on uskomuslääkinnän muoto, joka pohjaa perinteiseen intialaiseen terveydenhoitojärjestelmään. Tähän kuuluu sekä vaivojen ennaltaehkäisyä että niiden hoitoa. Mahdollisesti se juontaa juurensa Intiasta kolmen tuhannen vuoden takaa.
Ayurvedan päämääränä on täydellisin mahdollinen terveys. Ayurveda sisältää tiedon kehon ja mielen välisestä tasapainosta. Tätä tasapainoa pidetään ayurvedassa ihmisen kokonaisvaltaisen hyvinvoinnin edellytyksenä, ja siksi ayurvedalla pyritään mahdollisimman hyvin ennalta ehkäisemään vaivoja.
Ayurvedan ennaltaehkäisymenetelmät korostavat henkilökohtaista ja sosiaalista hygieniaa, jonka yksityiskohdat riippuvat yksilöllisistä, ilmastollisista ja ympäristötarpeista. Keinoihin kuuluu ruumiillisia harjoitteita, yrttivalmisteita ja joogaa. Parantaminen ayurvedassa suoritetaan yrttilääkkeillä, ulkoisesti käytettävillä valmisteilla, fysioterapialla ja ruokavaliolla. Periaate on, että hoidot ovat yksilöllisiä.
Ayurvedan varhaisimmat periaatteet kirjattiin Atharvavedaan toisella vuosituhannella eaa. Intialaisen perinnelääkinnän perusteoksia ovat Charak Saṃhitā n. 100-luvulta jaa. ja Suṣrut Saṃhitā lopullisessa muodossaan 600-luvulta jaa.
Ayurvedaa kutsutaan Intian kruununjalokiveksi, ja sitä varten on perustettu maahan oma ministeriökin. WHO lukee ayurvedan yhdeksi niistä täydentävistä hoitomuodoista, joiden käyttöä rinnakkain länsimaisen lääketieteen kanssa tulisi kehittää edelleen.
Aiheesta muualla

Wikimedia Commonsissa on kuvia tai muita tiedostoja aiheesta .
Maharishi Ayurveda
Suomen Ayurvedayhdistys ry
Suomen Ayurveda-instituutti (Arkistoitu – Internet Archive)
Helsingin Ayurvedaklinikka
Baguinéda-Camp

| Baguinéda-Camp |
| --- | --- |
 Baguinéda-Camp
 Koordinaatit: 12°36′37″N, 7°46′14″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  987 km²
Väkiluku (2009):  51 800
Infobox OKVirheellinen NIMI-arvo: 
Baguinéda-Camp on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen varrella 50 kilometriä Katista kaakkoon. Kunnassa on 51 800 ja keskuskylässä 6 900 asukasta (vuonna 2009).
Baguinéda-Campin kunnan pinta-ala on 987 neliökilometriä. Se rajoittuu etelässä Katin piirin N’Gouraban, Tiélén ja Mountougoulan kuntiin, lännessä Kalabancoron ja N’Gabacoro kuntiin sekä Bamakoon, pohjoisessa Koulikoron piirin Tienfalan ja Méguétanin kuntiin ja idässä Dioïlan piirin Zan Coulibalyn ja Dioumanin kuntiin.
Seutu kuuluu Sudanin–Sahelin ilmastovyöhykkeeseen. Luonnonvarainen kasvillisuus on savannia. Kunnassa sijaitsee Fayan suojelumetsä ja muita metsäalueita.
Kuntaan kuuluu 32 kylää. Suurin etninen ryhmä ovat bambarat. Lisäksi on fulbeja, boboja, senufoja, miniankoja ja bozoja. Vallitseva uskonto on islam. Kunnassa asuu myös kristittyjä ja animisteja.
Kunnan läpi kulkee Bamakoon johtava maantie RN6. Muut liikenneyhteydet ovat heikot.
Seudun pääelinkeino on maanviljely. Nigerjoen varrella sijaitsee laaja keinokasteltu riisinviljelyalue, jota hallinnoi Office du Périmètre Irrigué de Baguinéda eli OPIB. Riisin ohella viljellään hirssiä, maapähkinää, maissia, durraa, puuvillaa ja vihanneksia sekä kasvatetaan hedelmiä. Lisäksi harjoitetaan karjanhoitoa, kalastusta, käsityöammatteja ja kaupankäyntiä. SOMACO:n tehdas jalostaa hedelmiä ja vihanneksia. Pääkaupungin tarpeisiin tuotetaan hiekkaa ja soraa.
Kunnassa toimii 21 alakoulua, viisi yläkoulua, neljä yhteisökoulua, koulutus- ja kehittämiskeskus ja viisi koraanikoululuokkaa. Terveyspalveluihin kuuluu keskuskylän terveyskeskus, viisi terveysasemaa ja kaksi klinikkaa. Vesihuolto kattaa 48 % puhtaan juomaveden tarpeesta.
Lynn Conway

Lynn Conway
| --- | --- |
Syntynyt:  2. tammikuuta 1938  
Kuollut:  9. kesäkuuta 2024  (86 vuotta) 
| --- | --- |
Työnantajat:  IBM, Michiganin yliopisto, Palo Alto Research Center (1973–1982)  
Työala:  Tietojenkäsittelytiede  
Verkkosivusto:  www.lynnconway.com 
Palkinnot:  Harold Pender Award (käännä suomeksi) (1984) John Price Wetherill Medal (käännä suomeksi) (1985) Society of Women Engineers Achievement Award (1990) Computer Pioneer Award (2009) Computer History Museum fellow (2014) IEEE Maxwell Award (2015) Fellow of the American Association for the Advancement of Science (käännä suomeksi) (2016) NCWIT Pioneer in Tech Award (2019) National Inventors Hall of Fame (2023) honorary doctor of Syracuse University (käännä suomeksi) (2024) 
muokkaa - muokkaa wikitekstiä - muokkaa Wikidataa
Lynn Ann Conway (2. tammikuuta 1938 – 9. kesäkuuta 2024) oli yhdysvaltalainen tietojenkäsittelytieteilijä ja transaktivisti. Hän oli yksi out-of-order execution -tekniikan ja mikropiirisuunnittelun pioneereistä. Conway oli Michiganin yliopiston elektroniikkasuunnittelun ja tietotekniikan professori.
1960-luku, varhainen ura IBM:llä

Conway valmistui Columbian yliopistosta sähkötekniikasta luonnontieteiden kandidaatiksi 1962 ja maisteriksi 1963. Vuonna 1964 hänet palkattiin IBM:n tutkimusosastoon Yorktown Heightsissa supertietokoneprojektiin joka tunnettiin nimeltä Project Y. Vuonna 1965 Conway kehitti tekniikan jota hän kutsui nimellä dynamic instruction scheduling, joka mahdollisti prosessorissa useiden komentojen käsittelyn optimaalisessa järjestyksessä.
Innovaatio otettiin mukaan IBM ACS-1 -supertietokoneen arkkitehtuuriin. Vaikka ACS-1 hyllytettiin, niin dynamic instruction scheduling jäi käyttöön. Siitä tuli klassinen menetelmä tulevissa suparskalaariprosessoreissa ja menetelmää käytetään nykyään useimmissa moderneissa prosessoreissa.
Vuonna 1967 Conway aloitti sukupuolenkorjaushoidot ja oli yksi ensimmäisistä transsukupuolista henkilöistä jotka olivat läpikäymässä sekä hormonihoidot että kirurgiset korjaukset. Vuonna 1968 Conwayn paljastettuaan aikomuksensa korjata sukupuoltaan hänet irtisanottiin IBM:ltä transsukupuolisuutensa takia.
1970–2000 ura elektroniikan valmistuksessa

Conway aloitti uuden uran naisena salaten aiemman taustansa. Hän työskenteli muun muassa järjestelmäsuunnittelun ja elektroniikan valmistustekniikan parissa Memorex ja Xerox PARC -yrityksissä.
Xeroxin PARC -laboratoriossa työskennellessään hänen johtamansa tiimi kehitti "multiproject wafers" (MPW) -tekniikan. Yhteistyössä Ivan Sutherlandin sekä Caltechin professori Carver Meadin kanssa hän kehitti mikropiirien VLSI-suunnittelun, jonka avulla MOS-transistoreja pystytään pakkaamaan yhä pienempään tilaan. Conwayn ja Meadin Introduction to VLSI Systems kirjasta tuli myös yleisesti yliopistoissa käytetty piirisuunnittelun oppikirja. Conwayn työn pohjalta syntyi myös MOSIS (Metal Oxide Semiconductor Implementation Service) -suunnittelutekniikka.
Conway toimi useissa yrityksissä ja vierailevana professorina MIT:ssä. 1980-luvulla hän työskenteli Yhdysvaltojen puolustushallinnossa tutkien suurtietokonelaskentaa, autonomisia työkaluja sekä älykkäitä aseita. Hänet valittiin Michiganin yliopiston elektroniikkasuunnittelun ja tietotekniikan professoriksi vuonna 1985, jossa hän tutki muun muassa graafisia käyttöliittymiä.
2000-luku transaktivistina

2000-luvun taitteessa lopulla Conway sai tietää, että Mark Smotherman kokosi tietoa IBM:n varhaisesta mikropiirien kehitystyöstä tietotekniikassa, ja että tämä piti sisällään myös hänen tutkimustyönsä. Tällöin hän alkoi valmistelemaan tuloaan ulos kaapista 1999 ensin ystävilleen, sitten kollegoilleen. Hän myös avasi nettisivut jossa hän kertoi asiasta sekä kattavasti urastaan. Julkitulon myötä asiaa käsiteltiin laajasti valtamediassa ja tiedelehdistöstä.
Tultuaan julkisuuteen tarinansa kanssa, hän aloitti työskentelyn transsukupuolisten aktivismin parissa aikoen "valaista ja normalisoida sukupuoli-identiteetin kysymyksiä ja sukupuolenkorjauksen prosesseja" ja ylläpiti asiaan liittyvää tietoutta verkkosivuillaan.
Vuonna 2004 Conway oli mukana ensimmäisessä transsukupuolisten tekemässä Vaginamonologeja-esityksessä Los Angelesissa.
Vuonna 2009 yhdysvaltalainen National Gay and Lesbian Task Force nimesi Conwayn Stonewall 40 trans heroes -listalleen. Vuonna 2014 Conway ja hänen kollegansa saivat hyväksytyksi ehdotuksensa päivittää IEEE's Code of Ethics -ohjeistus huomioimaan HLBT-ihmiset. Samana vuonna Time-lehti valitsi Conwayn yhdeksi eniten Yhdysvaltoihin vaikuttaneeksi transsukupuoliseksi ihmiseksi. 2020 hän on ollut mukana haastateltavana Trans Activism Oral History Projectissa, joka kerää merkittävien transsukupuolisten muistoja.
Vuonna 2020 IBM teki virallisen anteeksipyynnön Conwayn kohtelusta ja antoi hänelle elämäntyöpalkinnon.